b'\n_START_ARTICLE_\nOci\xc8\x99or, Hunedoara\n_START_SECTION_\nL\xc4\x83ca\xc8\x99uri de cult\n_START_PARAGRAPH_\nBiserica \xe2\x80\x9eSfin\xc8\x9bii Arhangheli Mihail \xc8\x99i Gavriil\xe2\x80\x9d din satul Oci\xc8\x99or a fost construit\xc4\x83 \xc3\xaen trei etape distincte: 1964-1967, 1978 \xc8\x99i 1990-2004. L\xc4\x83ca\xc8\x99ul, pictat \xc3\xaen 2004 de Viorel \xc8\x9aigu din Arad, este o copie arhitectural\xc4\x83 fidel\xc4\x83 a vechii ctitorii de lemn din secolul al XVIII-lea, ridicat\xc4\x83 doar la c\xc3\xa2\xc8\x9biva metri mai spre sud. Este vorba de un edificiu de plan dreptunghiular de mici dimensiuni, cu absida pentagonal\xc4\x83 decro\xc8\x99at\xc4\x83, singura diferen\xc8\x9b\xc4\x83 o constituie fle\xc8\x99a ascu\xc8\x9bit\xc4\x83 a turnului-clopotni\xc8\x9b\xc4\x83 de deasupra unicei intr\xc4\x83ri apusene. La acoperirea bisericii s-a folosit, \xc3\xaen exclusivitate, tabla. T\xc3\xa2rnosirea s-a f\xc4\x83cut la 20 noiembrie 2005.'